《见牡丹呈诸友》
宋代·袁甫

从来洛花天下最，姚黄魏紫尤奇异。
坐令百花失颜色，唤作国香谁是对。
十年之前来新安，阅尽妖娆兴欲兰。
晚得一枝睡露蝉，分明好似画中看。
人世匆匆驹过隙，重游正值春三月。
园丁折得数盘来，旋买甆谩成列。
殷红照日更嫣然。轻素含风玉色鲜。
中有杨妃曾一捻，咄哉尤物累天全。
我今褰惧问疾苦，皇华那受妖花污。
掷置道旁何足惜，亦如佞人吾所恶。
顿使心胸和且平，况闻麦陇香气腾。
处处一犁春雨足，家家合掌庆丰登。

作者简介：庆元府鄞县人，字广微。袁燮子。少承家学，又受业于杨简。宁宗嘉定七年进士。为秘书省正字，奏称内外局势可惧，请严守帅之选，兴屯田之利。迁校书郎，又言边事之病在内不在外。历任监司及州府官，所至兴利除弊。入为中书舍人，屡奏边事当以上流为急，议和恐误事。累官至权兵部尚书、兼吏部尚书。卒谥正肃。有《蒙斋集》等。